Omapärane maraton, mille eest jooksjal tuleb karistust kanda, toimus käesoleva aasta märtsikuus. Herti Tarna oli koos sõpradega A. Riisenbergi ja E. Annistiga, kusjuures tekkis vaidlus. Tarna kinnitas sõpradele, et tema on nõus jooksma ihualasti ümber Kabala asunduse, kui talle selle eest makstakse 11 krooni. Riisenberg ja Annist klappisid 11 krooni kokku ja Tarna rõivastas end lahti ning lippas minema, hoolimata ligemale 8-kraadilisest külmast ja tugevast tuulest. Maratonimehel tuli silgata külma ja tuule käes mööda külmunud maad ja lund paari kilomeetri ümber, millise maa alasti mees kattis 8 minutiga ja sai kätte sõprade poolt kokkupandud 11 kr.